7. ΒΑΣΙΛΙΚΟΝ ΔΙΑΤΑΓΜΑ της 3/5 Ιαν.1951 Περί τροποποιήσεως και συμπληρώσεως των διατάξεων περί καλλυντικών ιδιοσκευασμάτων. Άρθρ.1.-(Αντικαθίσταται το άρθρ.3 του από 27-340 Β.Δ/τος “περί τροποποιήσεως και συμπληρώσεως του από 31.8.35 Δ/τος περί ιδιοσκευασμάτων). Άρθρ.2-1.Τα περικλειόμενα εντός του περιβλήματος των κατά το προηγούμενον άρθρον καλλυντικών διαφημιστικά φυλλάδια, δέον να περιέχουν λεπτομερείς επεξηγήσεις και οδηγίας περί του τρόπου της προφυλάξεως των χρησιμοποιούντων αυτά προσώπων, κατά τα υπό του Αν. Υγ. Συμβουλίου εφ’ εκάστη γνωμοδοτήσει αυτού οριζόμενα. 2.Επίσης η ποσοτική αναγραφή των περιεχομένων εις τα ιδιοσκευάσματα ταύτα επιβλαβών ουσιών δέον να γίνεται κατά τρόπον εμφανή και εφ’ όλων των πλευρών του τε εξωτερικού περικαλύμματος και του φιαλιδίου. 3.Το Ανώτατον Υγειον. Συμβούλιον δύναται να επιβάλη την τήρησιν και άλλων προσθέτων περιορισμών ως προς τον τρόπον της κυκλοφορίας των περί ων το προηγούμενον άρθρον καλλυντικών, κατά την έκδοσιν της περί ενός εκάστου τούτων απαιτουμένης γνωμοδοτήσεως αυτού. Άρθρ.3-4.(Προσωρινής ισχύος). Περί καλλυντικών ιδιοσκευασμάτων βλ. και άρθρ.3 Ν.Δ.96/1973 (κατωτ. αριθ.18). 